LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Rīgas pilsētas pašvaldības sporta kompleksam „Arkādija”**

1. Ministru kabinets (adrese – Brīvības bulvārī 36, Rīga, LV-1520) ir izskatījis Rīgas pilsētas pašvaldības (adrese – Rātslaukums 1; Rīga, LV-1539, reģistrācijas numurs – 90000064250) vārdā iesniegto Rīgas Futbola skolas 2010.gada 31.maija iesniegumu par nacionālās sporta bāzes statusa piešķiršanu sporta bāzei – Rīgas pilsētas pašvaldības sporta kompleksam „Arkādija” (turpmāk – sporta komplekss „Arkādija”).

2. Pēc iesnieguma par nacionālās sporta bāzes statusa piešķiršanu sporta kompleksam „Arkādija” izskatīšanas Ministru kabinets konstatē:

2.1. sporta komplekss „Arkādija” ir nekustamais īpašums (nekustamā īpašuma kadastra Nr. 0100 049 0230) kas sastāv no zemes vienības 23833m2 platībā (zemes vienības kadastra apzīmējums 0100 049 0230) un 2 (divām) būvēm (būvju kadastra apzīmējumi 0100 049 0230 002; 0100 049 0230 001) – Uzvaras bulvārī 10, Rīgā, kas ierakstītas Rīgas pilsētas zemesgrāmatu nodalījumā   
Nr. 28550 uz Rīgas pilsētas pašvaldības vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta kompleksam „Arkādija” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. Rīgas Futbola skola atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 31.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta kompleksa „Arkādija” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobrī ir sniegusi atzinumu (prot. Nr. 4 4.§, 4.2.10.apakšpunkts), ka sporta komplekss „Arkādija” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj sporta kompleksam „Arkādija” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

07.12.2010 12:20

421

A.Mičule

67047928, anda.micule@izm.gov.lv